# Δημήτριος ο Καλός

### Από τη Βικιπαίδεια, την ελεύθερη εγκυκλοπαίδεια

Αντίγονος Β' Γονατάς

Δυναστεία: | Αντιγονίδες
Πατέρας: | Δημήτριος ο Πολιορκητής
Μητέρα: | Πτολεμαΐδα
Σύζυγος: | Ολυμπιάδα
Παιδιά: | Αντίγονος Γ΄ Δώσων
Σύζυγος: | Βερενίκη Β'

Ο Δημήτριος ο Καλός (όπου Καλός σημαίνει «όμορφος»), ήταν ένας πρίγκιπας της Μακεδονίας και κατοπινός ηγεμόνας της Κυρήνης κατά την ελληνιστική περίοδο. Γιος του Δημητρίου του Πολιορκητή, βασιλιά της Μακεδονίας, και της πέμπτης συζύγου του, της Πτολεμαΐδας, κόρης του Πτολεμαίου του Σωτήρος. Ετεροθαλής αδερφός του υπήρξε ο Αντίγονος Β' Γονατάς, διάδοχος του πατέρα τους στο θρόνο της Μακεδονίας.

Αρχικά παντρεύτηκε την Ολυμπιάδα από τη Λάρισα, με την οποία απέκτησε ένα γιο, τον Αντίγονο, που βασίλεψε αργότερα στη Μακεδονία και έμεινε γνωστός ως Αντίγονος Γ΄ Δώσων.

Κατά τη διάρκεια του Β' Συριακού Πολέμου, ανάμεσα στον Αντίοχο Β' και τον Πτολεμαίο Β', η Απάμα, χήρα του Μάγα, ηγεμόνα της Κυρήνης, προσέφερε στο Δημήτριο το χέρι της κόρης της Βερενίκης. Η τελευταία, όσο ακόμη ο πατέρας της ήταν στη ζωή, ήταν αρραβωνιασμένη με τον Πτολεμαίο Γ' Ευεργέτη της Αιγύπτου, αλλά δεν είχε τελεστεί γάμος. Μετά την άφιξη του Δημητρίου στην αυλή της Κυρήνης και την ανάληψη της ηγεμονίας, η Απάμα έκανε τελικά το γαμπρό της δικό της εραστή. Η νεαρή Βερενίκη προσβεβλημένη ηγήθηκε κινήματος, αποτέλεσμα του οποίου ήταν ο θάνατος του Δημητρίου μέσα στην κρεβατοκάμαρα της μητέρας της. Η ημερομηνία του γεγονότος εκτιμάται να είναι μεταξύ του 260 και του 250 π.Χ.. Μετά το γεγονός αυτό, η Κυρήνη προσαρτήθηκε για άλλη μια φορά στην Αίγυπτο, και η Βερενίκη νυμφεύθηκε το φαραώ Πτολεμαίο Γ'.

## [Επεξεργασία] Χρονολόγιο

Δυναστεία των Αντιγονιδών
Βασιλείς
Αντίγονος Α' Μονόφθαλμος Δημήτριος Α' Πολιορκητής Αντίγονος Β' Γονατάς Δημήτριος Β' Αιτωλικός Αντίγονος Γ' Δώσων
Φίλιππος Ε'
Περσέας
Άλλα μέλη...

Έτος (π.Χ.) | Γεγονός
--- | ---
288 – 286 π.Χ. | Γέννηση του Δημητρίου του Καλού, γιου του Δημητρίου του Πολιορκητή και της Πτολεμαΐδας.
283 π.Χ. | Θάνατος του πατέρα του Δημητρίου στην Ασία.
| Γάμος με την Ολυμπιάδα της Λάρισας.
π.263 π.Χ. | Γέννηση του γιου τους, Αντίγονου Γ' Δώσονος.
| Γάμος με τη Βερενίκη, πριγκίπισσα της Κυρήνης. Ανάληψη της ηγεμονίας της χώρας.
| Δολοφονία κατά τη διάρκεια εξέγερσης.

## [Επεξεργασία] Πηγές

- Η αγγλόφωνη wikipedia.
- Η γαλλόφωνη wikipedia.
- Άρθρο στα ελληνικά.

## [Επεξεργασία] Δείτε επίσης

- Δυναστεία των Αντιγονιδών
- Δημήτριος ο Πολιορκητής
- Μάγας της Κυρήνης
- Βασίλειο της Κυρήνης
- Ελληνιστική περίοδος

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B9%CE%BF%CF%82_%CE%BF_%CE%9A%CE%B1%CE%BB%CF%8C%CF%82_81c1.html"

Κατηγορίες: Δυναστεία των Αντιγονιδών | Ηγεμόνες της Κυρήνης | Ελληνιστική περίοδος

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Français